জোযুয়ে কার্দুচ্চি
জোযুয়ে কার্দুচ্চি (ইতালীয়: Giosuè Carducci) (জুলাই ২৭, ১৮৩৫ - ফেব্রুয়ারি ১৬, ১৯০৭) একজন ইতালীয় কবি এবং শিক্ষক। তাকে আধুনিক ইতালির অঘোষিত জাতীয় কবি হিসেবে অভিহিত করা হয়। তিনি ১৯০৬ সালে সাহিত্যে নোবেল পুরস্কার লাভ করেন। তাকে নোবেল পুরস্কার প্রদানের কারণ হিসেবে নোবেল কমিটি উল্লেখ করে, "কেবলমাত্র তার গভীর জ্ঞান এবং সূক্ষ্ণাতিসূক্ষ্ণ গবেষণার জন্যই নয় বরং কাব্যজগতে তার সৃজনশীল শক্তি, নিজস্ব ঘরাণার পরিশুদ্ধতা এবং কবিতার লিরিক রচনায় শক্তিমত্তার পরিচয় প্রকাশের স্বাক্ষরস্বরুপ।"